**ELŐTERJESZTÉS**

Bátaapáti Község Önkormányzata Képviselő-testületének 2021. szeptember 28-i

rendes/rendkívüli testületi ülésére

|  |  |
| --- | --- |
| Tárgy: | **Tájékoztató Bátaapáti Község Önkormányzati Képviselő-testülete 2021. évi gazdálkodásának aktuális helyzetéről** |
| Előterjesztő: | Krachun Szilárd polgármester |
| Előterjesztést készítette: | Kelemenné Dudás Bettina gazdálkodási vezető tanácsos |
| Előterjesztés száma: | 53.sz |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Jelen előterjesztés keretében adunk tájékoztatást Bátaapáti Község Önkormányzati Képviselő-testülete 2021. évi gazdálkodásának aktuális helyzetéről.

Az előterjesztés célja, hogy a Képviselő-testület számára bemutassa a költségvetési rendeletben szereplő előirányzatok teljesítésének első félévi alakulását. A tájékoztató az idei évben is fontos abból a szempontból, hogy bemutassuk, hogy a 27/2021. (I.19.) Kormányrendelettel kihirdetett veszélyhelyzet, valamint a veszélyhelyzetben a lakosság és a vállalkozások érdekében hozott polgármesteri döntések milyen hatással voltak az önkormányzat gazdálkodására.

**1. Általános indoklás**

Bátaapáti Község Önkormányzat Képviselő-testülete Bátaapáti Község 2021. évi költségvetését a 2/2021. (II.15.) önkormányzati rendeletével (továbbiakban: Rendelet) fogadta el, melynek módosítására az év során nem került sor.

A tájékoztató Bátaapáti Község Önkormányzata 2021. augusztus 31-i időponttal zárt könyvelési anyagaiból készült. A teljesítési adatokat a költségvetés szerkezeti rendjének megfelelően mutatjuk be.

Magyarország 2021. évi központi költségvetéséről szóló 2020. évi XC. törvény rendelkezései szerint 2021. évre vonatkozóan az önkormányzatok finanszírozása és gazdálkodásuk tekintetében a legfőbb célkitűzés a kiszámíthatóság és stabilitás megtartása, valamint a működési hiány nélküli gazdálkodás folyamatos biztosítása.

A hivatkozott törvényben megfogalmazott célkitűzés figyelembe vételével készült el, és került elfogadásra Bátaapáti Község Önkormányzata 2021. évi költségvetése.

Az elfogadott Rendelet **működési előirányzatai** ez évre vonatkozóan is biztonságos működési kereteket tartalmaztak.

A működéshez szükséges központi és saját források a szükséges volumenben és időben rendelkezésre álltak. A kiadások alakulására hatással volt a bevezetőben ismertetett Kormányrendelettel kihirdetett veszélyhelyzet.

Az ismertetett helyzet több intézmény esetében a működéshez kapcsolódó dologi kiadások tervezettnél alacsonyabb összegű felmerülését eredményezte, a kiadások az időarányos szint alatt teljesültek.

A működési kiadások finanszírozásához szükséges források érkezése folyamatos volt, így az előző évi pénzmaradvánnyal együtt biztosították azt, hogy a költségvetés tervezett kiadásai teljesíthetők legyenek.

Fentiek alapján a kiadások finanszírozása területén sem működési, sem fejlesztési oldalon nehézség nem volt, a gazdálkodás a félév során probléma mentes volt.

**2. A költségvetés előirányzatainak teljesülése**

A költségvetés eredeti előirányzatának összege 273.473.370 Ft összegű volt. Az időszak során 138.353.227 Ft bevétele és 86.054.577 Ft kiadása keletkezett az önkormányzatnak. Ezek az összegek a tervezett éves előirányzatnak bevételek esetében 50,59%-ot, míg kiadások esetében 31,47%-át tette ki.

**2.1. Bevételek teljesítése**

Az önkormányzat bevételeinek esetében 356.366 Ft töblettámogatás került kiutalásra a májusi pótfelmérés alapján a köznevelési feladatok ellátásához kapcsolódóan, illetve 532.282 Ft kiegészítő támogatás (a huszonötezer főnél nem nagyobb lakosságszámú települési önkormányzatok támogatása).

A KNPA-tól kapott támogatások esetében átcsoportosításra kerül majd sor 10.000.000 Ft összegben a felhalmozási bevételekből a működési célú bevételek javára.

Az önkormányzat közhatalmi bevételeinek esetében 2021. augusztus 31-ig befizetésre került:

* Magánszemélyek kommunális adója 206.250 Ft
* Iparűzési adó 3.922.094 Ft
* Egyéb közhatalmi bevételek (pótlék és egyéb bevételek) 61.780 Ft

**Összesen: 4.190.124 Ft**

Ez a tervezett éves előirányzat 154,33%-a, mely mindenképp pozitív hatással van a gazdálkodásra és ennek további növekedése várható az év hátralevő részében.

A működési bevételek teljesítési adatai a következőképpen alakultak:

* Készletértékesítés ellenértéke 47.244 Ft
* Szolgáltatások ellenértéke 94.362 Ft
* Közvetített szolgáltatások ellenértéke 402.722 Ft
* Tulajdonosi bevételek 2.411.358 Ft
* Ellátási díjak 1.001.572 Ft
* Kiszámlázott általános forgalmi adó 477.968 Ft
* Kamatbevételek 38.305 Ft
* Egyéb működési bevételek 3.563 Ft
* Kiadások visszatérítései 55.998 Ft

**Összesen: 4.533.092 Ft**

A működési bevételek teljesítési mutatója az előirányzatokhoz képest 62.76%, mely visszatekintve a tavaszi pandémiás helyzetre, pozitívnak mondható, hiszen az időarányos mértéket így is sikerült teljesíteni. A működési bevételeken belül kiemelt értéket képviselnek a tulajdonosi bevételek, mely a következőképpen tevődik össze:

* Lakbér 1.007.297 Ft
* Apponyi Kúria 798.190 Ft
* Bátaapáti 405. hrsz ingatlan bérleti díja 511.089 Ft
* Gunaras 33.333 Ft
* Konditerem 12.876 Ft
* Eszközbérleti díjak 33.173 Ft
* Művelődési Ház és Közösség Ház bérleti díjai 15.400 Ft

Tárgyi eszköz értékesítésből 59.055 Ft bevétele keletkezett ebben az időszakban az önkormányzatnak.

A Völgységi Önkormányzatok Társulásától a 2020. évi elszámolás következtében 133.000 Ft került visszautalásra. Az E.R.Ö.V. Zrt.-vel közösen kivitelezett szennyvíz szivattyú beruházással kapcsolatban 1.151.000 Ft támogatás került kiutalásra az önkormányzat részére. További bevétel növekedést eredményezett a Bonyhádi Közös Önkormányzati Hivatal részéről a 2020. évi elszámolásával kapcsolatban visszautalt 863.937 Ft.

**2.2. Kiadások teljesítése**

A 2021. évi kiadások teljesítési adatai a következőképpen alakultak 2021. augusztus 31-ig:

* Személyi juttatások 16.762.717 Ft
* Munkaadókat terhelő járulékok 1.884.347 Ft
* Dologi kiadások 23.108.506 Ft
* Ellátottak pénzbeli juttatásai 6.399.714 Ft
* Egyéb működési célú kiadások 6.534.444 Ft
* Beruházások 7.773.598 Ft
* Első lakáshoz jutók támogatása 2.575.000 Ft
* ÁH-n belüli megelőlegezés visszafizetése 1.889.152 Ft
* Központi irányító szervi támogatás finanszírozása 19.187.099 Ft

A személyi juttatások teljesítési mutatója 60,32%, a munkaadókat terhelő járulékok teljesítési mutatója 43,68%.

A dologi kiadások alakulása részletezetten a következőképpen alakult:

* Üzemeltetési anyagokbeszerzése 1.558.608 Ft
* Informatikai szolgáltatások igénybevétele 721.996 Ft
* Egyéb kommunikációs szolgáltatások igénybevétele 2.021.171 Ft
* Közüzemi díjak 4.484.001 Ft
* Vásárolt élelmezés (szünidei étkezés) 233.518 Ft
* Bérleti és lízingdíjak 87.299 Ft
* Karbantartási, kisjavítási szolgáltatások 3.434.250 Ft
* Szakmai tevékenységet segítő szolgáltatások 349.190 Ft
* Egyéb szolgáltatások 4.013.657 Ft
* Kiküldetések 121.205 Ft
* Reklám- és propagandakiadások 339.237 Ft
* Működési célú előzetesen felszámított áfa 3.380.814 Ft
* Fizetendő áfa 1.101.000 F
* Kamatkiadások 63 Ft
* Egyéb dologi kiadások 263.088 Ft

**Összesen: 23.108.506 Ft**

Ezen kiadások esetében eredeti előirányzatkén 31.692.532 Ft került tervezésre, melyhez képest a teljesítés mutató 72,91 %. Összeségében elmondható, hogy az időarányos mértéket tudta tartani az önkormányzat, viszont a dologi kiadások belső felosztásában sor került egy-egy rovat esetében átcsoportosításra, többek között azért, hogy a Központi Nukleáris Pénzügyi Alap felé történő elszámolás a költségekkel a továbbiakban is maradéktalanul történhessen.

Az ellátottak pénzbeli juttatásai esetében 2021. augusztus 31-ig teljesített kifizetések az alábbi részletezés szerint alakultak Bátaapáti Község Önkormányzatánál:

* Kiegészítő pénzbeli ellátás 111.025 Ft
* Ösztöndíj támogatás 414.000 Ft
* Élelmiszer csomag 54.000 Ft
* Térítési díj átvállalás 2.648.709 Ft
* Temetési segély 35.000 Ft
* Lakhatási támogatás 548.000 Ft
* Tatarozási támogatás 690.000 Ft
* Újszülöttek támogatása 200.000 Ft
* Szépkorúak támogatása 15.980 Ft
* Beiskolázási támogatás 1.623.000 Ft

**Összesen: 6.339.714 Ft**

A lakosság felé történő fizetések esetében elmondható, hogy az előirányzathoz képest a teljesítési mutató 42, 86 %. A tatarozási támogatások kifizetése jelenleg is folyik, ahogy készülnek a felújítások, illetve a nagyobb volumenű támogatások (áramdíj, karácsonyi támogatás) is ezt követően kerül majd kiutalásra a lakosság részére.

Kiegészítő pénzbeli ellátást az 1997. évi XXXI. törvény (Gyvt.) 20/B. § és a módosított 149/1997. (IX. 10.) Korm. rendelet 68/B – 68/D. § alapján fizeti az önkormányzat az arra jogosult 1 fő részére. Ösztöndíj támogatásban az elmúlt időszakban 11 gyermek volt jogosult, a költségvetésben tervezett 6 fővel szemben. A további támogatási jogcímek esetében elmondható, hogy a tervezettek szerint történnek a kifizetések.

Az egyéb működési célú kiadások tekintetében 7.620 Ft befizetési kötelezettsége keletkezett az önkormányzatnak a 2020. évi szociális célú tűzifa vásárlás elszámolásával kapcsolatban. 50.000 Ft támogatást utaltunk át Bursa Hungarica támogatásként a központi költségvetés felé, mely 1 fő támogatását fedezi. Itt jelenik meg még továbbá kiadásként a Völgységi Önkormányzatok Társulása felé fizetett tagdíj 32.312 Ft értékben, valamint a Bonyhádi Közös Önkormányzati Hivatal felé teljesített pénzeszköz átadás 6.090.332 Ft értékben, mely a köztisztviselők személyi juttatásait hivatott fedezni.

A központi háziorvosi ügyelet zavartalan működésének érdekében az önkormányzat 216.480 Ft összeggel járult hozzá 2021. évben.

Működési célú támogatás 2021. augusztus 31-ig két civil szervezet számára történt:

* Bátaszéki Önkéntes Tűzoltó Egyesület 122.700 Ft
* Mozgássérültek Bonyhádi Egyesülete 15.000 Ft

**Összesen: 137.700 Ft**

A működési célú támogatások teljes összege tehát eddig 6.534.444 Ft, mely a tervezett előirányzat 61,04%-os felhasználásának felel meg.

A beruházások és felújítások jelenleg is zajlanak a településen. Az eddig végrehajtott beruházások:

* Nyomtató vásárlás a védőnő részére 39.369 Ft
* Szennyvíz szivattyú beruházás 2.302.428 Ft
* Bankjegyvizsgáló anyakönyvi feladatok ellátásához 4.441 Ft
* Mobiltelefon vásárlás 42.425 Ft
* Komód vásárlás könyvtárba 17.717 Ft
* Közterületi fitneszpark és játszótér (előleg) 2.394.075 Ft
* Hangszóró vásárlás 57.480 Ft
* Hűtőszekrény és mikrohullámú sütő vásárlás (Műv.Ház) 134.646 Ft
* 2 db páramentesítő készülék az Apponyi Kúriába 102.362 Ft
* Nagyteljesítményű mosogatógép óvoda részére 486.000 Ft
* Beruházási célú előzetesen felszámított áfa 1.652.655 Ft

**Összesen: 7.773.598 Ft**

Bátaapáti Község Önkormányzata 121.327.300 Ft-ot tervezett előirányzatként ezen kiadások fedezésére, melyből 10.000.000 Ft átvezetésre kerül a működési kiadások fedezésére. A teljesítési mutató a beruházások esetében 6,47%.

Az önkormányzat felhalmozási támogatásként 3.000.000 Ft összeget tervezett be előirányzatként 2021-ben, melyből az első lakáshoz jutók támogatását kívánta fedezni. 2021-ben eddig 5 fő részére juttatott ilyen jogcímen támogatást, összesen 2.575.000 Ft értékben.

Az államháztartáson belüli megelőlegezés visszafizetéseként 1.889.152 Ft került elszámolásra, melyre az év eleji nettófinanszírozás miatt volt technikailag szükség.

Központi irányítószervi támogatásként a Bátaapáti Óvoda és Konyha részére 19.187.099 Ft került teljesítésre, mely az előirányzathoz képest 62,67%, vagyis követi a tervezett mértéket.

Kérem a Tisztelt Képviselő-testületet a 2021. évi költségvetés gazdálkodásról készült részletes előterjesztés alapján a végrehajtásról szóló tájékoztató tudomásulvételére.

**Határozati javaslat**

Bátaapáti Község Önkormányzati Képviselő-testülete az Önkormányzat 2021.évi gazdálkodásának aktuális helyzetéről szóló tájékoztatót tudomásul veszi.

Bátaapáti, 2021. szeptember 21.

Kelemenné Dudás Bettina sk.

gazdálkodási vezető tanácsos